ร้านแดงราชา ร้านก๋วยเตี๋ยวเนื้อมีหลายสาขา แต่สาขาอื่นๆ อยู่ไหนบ้างก็ไม่ทราบเหมือนกันค่ะ สำหรับสาขานี้ ตั้งอยู่บน ถ.สุขภิบาล 5 ก่อนถึงตลาดวงศกรประมาณ 10-15 ก้าวเดิน 

สามารถจอดรถได้ริมถนนหน้าร้าน หรือจอดรถในตลาดวงศกรแล้วเดินมาก็ได้ค่ะ

ร้านขายก๋วยเตี๋ยว เนื้อ หมู เป็ด และอาหารตามสั่งอื่นๆ ก็มีค่ะ แต่ที่ติดใจก็จะเป็นก๋วยเตี๋ยวเนื้อ ราคาเริ่มต้นที่ 50 บ.

ก๋วยเตี๋ยวเนื้อร้านนี้ จะน้ำค่อนข้างใส หอมเครื่องเทศ หวานนำ ต้องปรุงรสเองเพิ่ม 

เนื้อเปื่อยเค้าไม่ค่อยเปื่อยค่ะ ลูกชิ้นก็เฉยๆ แต่ที่ทานแล้วชอบมาก ก็จะเป็นเอ็น และเครื่องใน 

เอ็นทำมาได้ดี ชิ้นกำลังทาน หนุบหนับ

เครื่องในทำมาได้ดีค่ะ ไม่มีกลิ่นเหม็น ตับลวกมาดีมาก นิ่ม แต่ไม่เละ และไม่แข็ง ม้ามชิ้นโต นุ่มอร่อย ไส้กำลังหนุบหนับ ไม่เละ ไม่แข็ง ผ้าขี้ริ้วกรุบๆ กรับๆ อร่อยค่ะ

ก๋วยเตี๋ยวหมู เป็ด และตามสั่งอื่นๆ ยังไม่เคยลองค่ะ

